বসিরহাট ১ নম্বর ব্লক হাসপাতালের মেডিক্যাল অফিসার সুকন্যা দাস জানান, শিবহাটি, সংগ্রামপুর, বিরামনগর এলাকার অনেক ছাত্রছাত্রীর আরও কিছু সমস্যার সঙ্গে ত্বক এবং দাঁতের সমস্যা লক্ষ করা যাচ্ছে। আর্সেনিক এবং ফ্লোরাইডের থেকে এই সমস্যাগুলি হচ্ছে। প্রশাসনের তরফে দাবি করা হচ্ছে, নিয়মিত সময়ের ব্যবধানে গ্রামের টিউবওয়েলগুলির জল পরীক্ষা করা হয়। যদিও মেরুদণ্ডী পূর্বপাড়া আইসিডিএস কেন্দ্রে শিশুদের যে জল পান করতে দেওয়া হচ্ছে, তা আর্সেনিক মুক্ত কি না বলতে পারলেন না কেন্দ্রের সঙ্গে যুক্ত প্রতিমা বন্দ্যোপাধ্যায় বা ডলি সর্দার মণ্ডল। একই অভিজ্ঞতা আশপাশের গ্রামগুলির মানুষেরও।